*Pressemeddelelse fra Grønlands Rejsebureau, 7. april 2015*

**

Grønlands Rejsebureau åbner nyt kontor i Aalborg**2014 har været et rekordår for Grønlands Rejsebureau, og selskabet har leveret det bedste resultat i selskabet historie. Resultatet før skat blev på 5,3 millioner og 3,7 millioner efter skat. Årsagen skal findes i en stigning i salget på det grønlandske marked og i turismeprodukter. Et nyt kontor i Aalborg skal være med til at styrke erhvervsaktiviteterne i det jyske. **Vækst i erhvervsaktiviteterne i Danmark styrkes med det nye kontor i Aalborg** Aalborgområdet rummer allerede en stor og bred vifte af virksomheder med tilknytning til Grønland. Ligeledes er Aalborg hjemstedet for ”Arctic Business Network” - et netværk af 70 grønlandske, danske og canadiske virksomheder, der arbejder med ekspertise i fjerntliggende områder i Grønland og Arktis. Grønlands Rejsebureau ønsker med det nye kontor at være endnu tættere på dette netværk. Direktør i Grønlands Rejsebureau Peter Bastrup siger:

*- Vi tror på, at det produkt vi tilbyder vores erhvervskunder, er økonomisk attraktivt og konkurrencedygtigt – både set ud fra pris og den service vi som erhvervsrejsebureau tilbyder. Netop disse faktorer er den medvirkende årsag til den store kundetilgang, vi har haft på det Grønlandske hjemmemarked.* Kontoret åbner den 16. april og vil i første omgang være åbent 2 – 3 dage om ugen. På sigt er det planen at have et fuldt bemandet kontor mandag til fredag. Det nye kontor får lokaler i Grønlandshavnen i Aalborg, Langerak 15, 9220 Aalborg Ø.

**Om Grønlands Rejsebureau**
Grønlands Rejsebureau fokuserer på to aktivitetsområder: I Grønland fokuserer selskabet på erhvervs- og privatrejser, mens fokus i Danmark er på erhvervsrejser og turismeprodukter. I Grønland er der også fokus på turistprodukterne, men det foregår typisk via de delvist ejede datterselskaber, World of Greenland i Ilulissat, Hotel Sisimiut og World of Greenland Arctic Circle i Kangerlussuaq.

For yderligere information, kontakt Adm. Dir. Peter Bastrup på pb@greenland-travel.com eller +45 2819 8227